Tverrelva (Bones i Bardu)

Tverrelva er ei elv i Bardu kommune i Troms. Den er ei sideelv til Budalselva i Salangsvassdraget.

Elva har utspring i den stupbratte sørhellingen på Snøhetta, og renner derfra mot sør gjennom en kort hengedal, som ender høyt oppe i fjellsida over Budalen. Elva faller bratt ned dalsida og snur mot vest før den løper sammen med Budalselva rundt en kilometer sørøst for Bones.

Salangsvassdraget, og dermed også Tverrelva, ble vernet mot kraftutbygging i Verneplan I for vassdrag i 1973. Hele nedbørfeltet over cirka 700 meter over havet ligger innenfor Rohkunborri nasjonalpark.

 Referanser 

Kategori:Elver i Bardu